Document ID: 32006R1563

32006R1563
L 290/6
SLUŽBENI LIST EUROPSKE UNIJE
05.10.2006.
UREDBA VIJEĆA (EZ) br. 1563/2006
od 5. listopada 2006.
o sklapanju Sporazuma o partnerstvu u sektoru ribarstva između Europske zajednice i Unije Komora
VIJEĆE EUROPSKE UNIJE,
uzimajući u obzir Ugovor o osnivanju Europske zajednice a posebno njegov članak 37. zajedno s člankom 300. stavkom 2. i prvim podstavkom članka 300. stavka 3.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Uredbom Vijeća (EEZ) br. 1494/88 (2) Vijeće je, u ime Europske ekonomske zajednice, odobrilo Sporazum s Islamskom Federalnom Republikom Komora o ribolovu u obalnim vodama Komora. Stranke su vodile pregovore kako bi zamijenile taj Sporazum, u skladu s njegovim odredbama, Sporazumom o partnerstvu u ribarstvu.
(2)
Kao rezultat tih pregovora, parafiran je novi Sporazum 24. studenog 2004.
(3)
Sporazum o partnerstvu u ribarstvu predviđa jačanje gospodarske, financijske, tehničke i znanstvene suradnje u sektoru ribarstva s ciljem očuvanja i održivog iskorištavanja resursa, kao i partnerstva između poduzeća s ciljem razvoja gospodarskih djelatnosti u sektoru ribarstva i srodnim sektorima, u zajedničkom interesu.
(4)
Taj bi Sporazum trebalo odobriti.
(5)
Nakon stupanja na snagu novog Sporazuma, Uredba (EEZ) br. 1494/88 postat će zastarjela i stoga se zbog jasnoće mora staviti izvan snage,
DONIJELO JE OVU UREDBU:
Članak 1.
Sporazum o partnerstvu u ribarstvu između Europske zajednice i Unije Komora odobrava se u ime Zajednice.
Tekst Sporazuma priložen je ovoj Uredbi.
Članak 2.
Ovim se predsjednik Vijeća ovlašćuje da odredi osobe opunomoćene za potpisivanje Sporazuma kako bi isti bio obvezujući za Zajednicu.
Članak 3.
Uredba (EEZ) br. 1494/88 ovim se stavlja izvan snage.
Članak 4.
Ova Uredba stupa na snagu na trećeg dana nakon dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 5. listopada 2006.

Labels: 19
5
6
18
15